
1. [bookmark: _Hlk239931451]Bevezetés

Martonvásár város Önkormányzata ajánlat kérést küldött a „TOP_PLUSZ” pályázatban indított „Fenntartható városfejlesztési beavatkozások Martonvásáron” projekt keretében kerékpáros útvonal megtervezésre és 4 db sebességmérő kamera elhelyezéséhez szükséges dokumentáció összeállítására. Tervező árajánlatot küldött a Megrendelő felé, mely személyes egyeztetés keretében elfogadásra került. Tervező vállalta a kerékpáros útvonal kiviteli szintű tervének elkészítését és a kivitelezéshez szükséges jóváhagyások és engedélyek megszerzését, valamint a sebességmérők dokumentációjának összeállítását. Jelen szerződést ennek okán kötjük.

2. A szerződés tárgya

2.1 Megrendelő megrendelésére Tervező vállalja:
2.1.1  Martonvásár, Estike és Dreher utca közötti belterületi szakaszon (érintett helyrajzi számok: ………………………………………..) kerékpáros útvonal kiviteli szintű terveinek elkészítését, valamint a szükséges engedélyek és jóváhagyások megszerzését,
2.1.2 Martonvásáron a Megrendelővel előzetesen egyeztetett helyszíneken 4 db sebességmérő kamera elhelyezéséhez szükséges dokumentáció összeállítása
2.1.3 a kivitelező kiválasztására irányuló közbeszerzési eljárásban való szakértői részvételt.

2.2 Tervező kijelenti, hogy a munka elvégzéséhez szükséges szakértelemmel és jogosítványokkal, technikai-, eszközfeltételekkel rendelkezik. Tervező jogosult altervezők igénybevételére.

2.3 Tervező kijelenti, hogy az általa vállalt munka elvégzéséhez szükséges hatályos jogszabályi ismeretek és műszaki előírások birtokában van, szerződéses kötelezettségét ezek betartásával teljesíti.

2.4 Megrendelő köteles az 2. pontban meghatározott feladatokhoz kapcsolódóan a tulajdonában lévő ingatlanokra a jelen szerződésben meghatározott kötelezettségek elvégzése érdekében a Tervező belépésének és zavartalan munkavégzésének feltételeit biztosítani.

2.5 Megrendelő vállalja, hogy a Tervezőnek átadja a tervezéshez szükséges földhivatali állományokat, valamint az engedélyezéshez szükséges érintett helyrajzi számok hiteles tulajdoni lápját.

3. Teljesítési határidő

3.1 Tervező vállalja, hogy az 2.1.1 és 2.1.2. pontban meghatározott kötelezettségeit (egyesített kiviteli terv szállítása) 2026. október 15. napjáig hibátlanul és hiánytalanul teljesíti. Tervező vállalja, hogy 2.1.3. pontban foglalt kötelezettségeit a Megrendelő által lefolytatott közbeszerzési eljárás lezárásáig teljeskörűen teljesíti.

3.2 Tervező vállalja, hogy a leszállított tervvel Megrendelői jóváhagyás után haladéktalanul megkezdi a hozzájárulások megszerzését, engedélyeztetését. Tervező tájékoztatja a Megbízót, hogy a hozzájárulások, engedélyek megszerzésének átfutási ideje bizonytalan, 30-60 nap is lehet a beadástól számítva.

3.3 Tervező jogosult a 2.1.1. és 2.1.2. pontban meghatározott kötelezettségeit a 3.1 pontban meghatározott időtartamnál korábban teljesíteni.

3.4 Felek megállapodnak abban, hogy Tervező teljesítése akkor minősül szerződésszerűnek és határidőben teljesítettnek, ha a 3.1 pontban meghatározott határidőn belül az 2.1. pontban meghatározott kötelezettségét teljesíti és a tervdokumentációt a Megrendelő a 3.1 pontban meghatározott határidő napján 16 óráig kézhez veszi, valamint, ha a közbeszerzési eljárásban a Tervezői szakértelemmel érintett valamennyi eljárási kérdés rendezésre kerül, és a közbeszerzési eljárás lezárul.

3.5 Megrendelő a leszállított tervdokumentáció átvételétől számított 5 (öt) munkanapon belül jogosult kifogásait a Tervezővel írásban közölni. Felek megállapodnak, hogy Tervező a Megrendelő írásban közölt kifogásai alapján a tervcsomag kifogásolt részét/részeit 15 (tizenöt) munkanapon belül köteles kijavítani. Amennyiben Tervező a Megrendelői kifogásokat - a Megrendelő által meghatározott - határidőben kijavítja és a kijavított tervcsomagot Megrendelőnek átadja, úgy abban az esetben Tervező a teljesítéssel nem esik késedelembe. 

3.6 Felek rögzítik, hogy amennyiben Megrendelő a leszállított tervcsomag kézhezvételétől számított több, mint 5 (öt) munkanap elteltével él kifogással, úgy a 3.1. pontban meghatározott tervezési határidő a késedelemmel megegyező napok számával automatikusan, jelen szerződés módosítása nélkül kitolódik. Amennyiben a Tervező a kifogásokat kijavította, akkor Megrendelő köteles a teljesítési igazolást Tervező számára haladéktalanul kiadni.

3.7 Tervező vállalja, hogy az 2.1. pontban meghatározott dokumentációt 1 pld elektronikus (pdf és szerkeszthető dwg) formátumban és 2 pld nyomtatott formában adja át a Megrendelőnek. Elektronikus formátumban történő teljesítés helye: sebok.aniko@martonvasar.hu, jegyzo@martonvasar.hu. 

4. Vállalkozási díj

4.1 Felek közös megegyezéssel az 2. pontban meghatározott munka hibátlan és hiánytalan elvégzéséért 11.000.000,- Ft +áfa, azaz tizenegymillió forint plusz áfa vállalkozói díjban állapodnak meg.

4.2 Felek megállapodnak abban, hogy az engedélyezés során felmerülő költségeket, úgy, mint pl. engedélyezési eljárás díja közvetlenül a Megbízó vállalja, nem képezi a vállalkozási díj részét.

4.3 Felek megállapodnak, hogy Megrendelő a Tervezési díjat az alábbi ütemezés szerint fizeti meg Tervező számára:

A 2.1.1 és 2.1.2. pontban meghatározott dokumentáció részleges teljesítése esetén, a végleges nyomvonalterv elfogadásakor (földhivatali alaptérképek beszerzése, előzetes közműegyeztetés, nyomvonalvizsgálatok, geodézia) Tervező a Tervezési díj 35%-ára jogosult, ami 3.850.000,-Ft+áfa azaz hárommillió-nyolcszázötvenezer forint plusz áfa.

A 2.1.1 és 2.1.2. pontban meghatározott dokumentáció útügyi engedélyezésre történő benyújtása esetén, valamint a sebességmérő kamerák dokumentációjának összeállítása esetén Tervező a Tervezési díj 75%-ára jogosult, ami 4.400.000,-Ft+áfa azaz négymillió-négyszázezer forint plusz áfa.

Felek megállapodnak, hogy a szükséges hozzájárulások, engedélyek Megrendelő felé történő átadása esetén Tervező jogosult a Tervezési díj fennmaradó 25%-ára, ami 2.750.000,-Ft+áfa, azaz kettőmillió-hétszázötvenezer forint plusz áfa.

Megrendelő a díjat átutalással fizet meg Tervező jelen Szerződésben meghatározott bankszámlaszámára. 

4.3. Megrendelő vállalja, hogy a Tervező szerződésszerű teljesítését elfogadja a 3.1 pontban meghatározott határidőben történő Tervezői teljesítés esetén a 4.1 pontban meghatározott vállalkozási díjat (4.3. pont szerinti elosztásban) az aláírt teljesítésigazolás, valamint a hozzá kapcsolt számla ellenében Megrendelő 15 napon belül bankszámlára történő átutalással megfizeti a Tervezőnek, amennyiben a Tervező a szerződés 2.1.1 és 2.1.2 pontjában foglalt vállalásait hibátlanul és hiánytalanul teljesítette.

5. Hibás teljesítés

5.1 Felek megállapodnak abban, hogy mindkét fél önhibáján kívül meghiúsuló teljesítés esetén egyaránt viseli a meghiúsulás megállapításáig felmerült költségeiket és egymással szemben egyéb igényt nem érvényesítenek. Abban az esetben, ha a meghiúsulás valamelyik félnek felróható, úgy az a fél köteles a másik fél felmerült kárait megtéríteni a kártérítésre vonatkozó hatályos jogszabályokban foglaltak szerint.

5.2 Felek megállapodnak abban, ha a tervezendő útszakasz valamely része a „KAP” pályázaton nem nyer támogatást, és Megrendelő a terv befejezésétől visszalép (felmondja a szerződést), úgy az nem minősül hibás teljesítésnek és Megbízó vállalja, hogy a felmondás időpontjáig elkészült munkarészeket Tervezőtől átveszi és az elkészült munka tervezési díját megfizeti.

6. További rendelkezések
4.4. Tervező a Megrendelő érdekeinek, továbbá utasításainak megfelelően köteles eljárni, de az élet- és vagyonbiztonságot veszélyeztető, jogszabályokba és előírásba ütköző, szakszerűtlen, nem megvalósítható, etikai szabályokkal ellentétes szolgáltatást nem végezhet. Ilyen utasításokat nem hajthat végre, Megrendelő ismételt, nyomatékos felszólítása esetén sem. Megbízott köteles a Megrendelőt utólag igazolhatóan figyelmeztetni, ha célszerűtlen, szakszerűtlen, gazdaságtalan utasítást ad, a figyelmeztetés elmulasztásából eredő kárért a Tervező felel.
4.5. Tervező a Megrendelő által elfogadott tervdokumentáción a Megrendelő hozzájárulása nélkül lényegi módosítást nem végezhet, azt nem egészítheti ki, abból nem hagyhat ki, kivéve, amennyiben ez szakmai kötelessége, ill. amennyiben ez a kivitelezés során szükséges, ezen esetekben Megrendelőt késedelem nélkül értesíteni kell.

4.6. A szerződésszegés és a szerződés megszűnése

4.6.1. Ha valamelyik fél a jelen Szerződésben meghatározott bármelyik határidőt elmulasztja, a másik fél - a késedelem jellegétől függően – ha ez érdekében áll - a teljesítésre megfelelő póthatáridőt tűz ki. A póthatáridő eredménytelen eltelte esetén a Ptk., késedelmes teljesítés körében meghatározott jogkövetkezményei alkalmazhatók, jelen Szerződésben megállapított eltérésekkel.

4.6.2. Megrendelő – előzetes értesítés és költségtérítés mellett – a Tervező szolgáltatásait legfeljebb kilencven napra szüneteltetheti. Harminc napot meghaladó szüneteltetés esetén, Megbízott követelheti az addig elvégzett szolgáltatásainak díját és azzal felmerült, igazolt költségeit, továbbá azokat is, melyek a szüneteltetéssel összefüggésben keletkeztek.

Ha a szüneteltetés időtartama a kilencven napot meghaladja, Tervező a Szerződést azonnali hatállyal felmondhatja, és kárának megtérítését követelheti.

4.6.3. Ha a Megrendelő az esedékes fizetési kötelezettségével késedelembe esik, vagy vagyoni viszonyainak időközben bekövetkezett jelentős megromlása folytán fizetési kötelezettségének teljesítése veszélyeztetve van, megfelelő biztosíték hiányában, a Tervező jogosult további szolgáltatásait megtagadni. Tervező nyolc napos póthatáridőt köteles tűzni a fizetési kötelezettség teljesítésére. A határidő eredménytelen eltelte esetén a Tervező a szerződésszegés jogkövetkezményeit alkalmazhatja.

4.6.4. Megrendelő fizetési kötelezettségének késedelmes teljesítése esetén Tervezőt késedelmi kamat illeti, melynek mértéke a mindenkori jegybanki alapkamat kétszerese. 

4.6.5. Amennyiben a Tervező a tervdokumentáció átadásával késlekedik, Megrendelőt késedelmi kötbér illeti, mely a 4.1. pontban rögzített- késedelembe esett - tervezési munkarész nettó tervezési díjának 1%-a naponta, legfeljebb azonban a 4.1. pontban rögzített nettó tervezési díj 20%-a. Megbízott hozzájárul, hogy Megrendelő a kölcsönösen elfogadott késedelmi kötbér összegét az aktuális részszámlába beszámítsa.
4.6.6. Megrendelőnek felróható meghiúsulás jogkövetkezményei:	
4.6.6.1. Ha a Szerződés Megrendelőnek felróható ok miatt szűnik meg, Tervező jogosult a Szerződés 	megszűnésének időpontjáig elvégzett szolgáltatásainak, felmerült költségeinek ellenértékére, továbbá meghiúsulási kötbérként a Szerződésben rögzített díj 20 %-ra.

4.6.7. Tervező egyéb szerződésszegésének jogkövetkezményei:
4.6.7.1. Hibás teljesítés esetén a Tervező elsődlegesen a tervdokumentáció kijavítására köteles. 
4.6.7.2. Ha a Tervező a kijavítást alapos ok nélkül megtagadja, vagy határidőre nem végzi el, a Megrendelő a Szerződéstől díjfizetési kötelezettség nélkül elállhat, és felróhatóság esetén, a b) pontban meghatározott összegre tarthat igényt. 
4.6.7.3. A dokumentáció vagy a közbeszerzési eljárás szabályszerű lefolytatásaTervezőnek felróható nem teljesítése, vagy alkalmatlan teljesítése esetén, Megrendelőt kizárólag a 4.1. pontban rögzített- késedelembe esett - tervezési munkarész nettó tervezési díja 40%-ának megfelelő összeg, mint átalány-kártérítés illeti meg. 
4.6.7.4. A 60 napot meghaladó késedelmes teljesítést bármelyik fél súlyos szerződésszegésként értékelheti, és a Szerződés hatályát egyoldalú nyilatkozatával megszüntetheti (szankciós elállás vagy felmondás), amikor is a meghiúsulási kötbér szabályai irányadóak.

7. Tervező felelőssége, kötelezettsége és jogai

A Tervező felelős
7.1 az általa készített Tervdokumentációk tartalmának jog- és szakszerűségéért, annak valós állapotnak megfelelő tartalmáért, és hogy az általa készített Tervdokumentációk olyan műszakilag kivitelezhető, gazdaságos, célszerű megoldásokat tartalmaznak, amely Megrendelő igényeit teljes mértékben kielégíti,
7.2 a Tervdokumentációk készítésében (részben vagy folyamatosan) résztvevő, a tervezői feladat szakmai tartalmának megfelelő szakismerettel és jogosultsággal rendelkező tervezők és szakértők kiválasztásáért,
7.3 hogy az általa készített Tervdokumentációkon sem neki, sem harmadik személynek nincs olyan joga, vagy igénye, mely a jelen Szerződés szerinti felhasználást korlátozná vagy kizárná; Tervező teljes anyagi felelősséggel tartozik - a jogszavatosság szabályain túl - az e miatt a Megrendelőre háramló valamennyi kárért.

7.4 Felek megállapodnak, hogy Tervező a jelen Szerződésben foglaltak teljesítése érdekében alvállalkozó(ka)t jogosult igénybe venni, akikért úgy felel, mintha az alvállalkozó által végzett munkákat saját maga végezte volna el. 

7.5 Tervező kijelenti, hogy az általa bevont szakági tervezők felelősségére is kiterjedő felelősségbiztosítási fedezettel rendelkezik, amely fedezet kizárólag jelen beruházást biztosítja. Tervező a felelősségbiztosítási kötvényét köteles Megrendelő részére bemutatni.

8. Megrendelő kötelezettsége és jogai

8.1 Megrendelő vállalja, hogy Tervező szerződésszerű teljesítését elfogadja és a jelen Szerződés alapján teljesített/elkészített Tervdokumentációkat átveszi, valamint Tervező részére a jelen Szerződés 4.1. pontjában meghatározott Tervezési díjat megfizeti. 

8.2 Megrendelő a jogainak gyakorlása és kötelezettségeinek teljesítése során a jóhiszeműség és tisztesség követelményeinek megfelelően, a Tervezővel együttműködve köteles eljárni.

8.3 Megrendelő köteles a Tervező számára a Tervdokumentációk elkészítéséhez szükséges minden adatot, tényt, információt, felvilágosítást, utasítást megadni.

9. Szerzői jog

9.1 Megrendelő elismeri, hogy a Tervdokumentációkban foglaltak a Tervező szellemi tulajdonát képezik, ezért az a szerzői jogról szóló 1999. évi LXXVI. törvény (továbbiakban: Szjt.) védelme alatt áll, így a Tervdokumentációk felhasználására Megrendelő kizárólag csak a Tervezési díj Tervező részére történő maradéktalan megfizetése esetén jogosult.

9.2 Felek rögzítik, hogy a Tervezési díj megfizetésével Megrendelő a Tervdokumentációkra vonatkozóan teljes körű területi-, időbeli-, módbeli- és mértékbeli korlátozás nélküli kizárólagos felhasználási jogot szerez. 

9.3 Megrendelő - a Tervezési díj megfizetését követően - a Tervdokumentációkkal szabadon rendelkezik, azokat korlátlanul felhasználhatja. Megrendelő a jelen Szerződés alapján létrehozott Tervdokumentációkat - a Tervezési díj megfizetését követően - a Tervező mindenféle további engedélye és további jogdíjfizetési kötelezettség nélkül, időben, alkalomban és térben korlátozás nélkül jogosult többszörözni, harmadik személyek számára hozzáférhetővé tenni, nyilvánosságra hozni, kiállítani, másolni, terjeszteni, számítógéppel vagy elektronikus adathordozóval másolni, továbbtervezni, átdolgozni, vagy ezen felhasználási cselekményekre ellenérték nélkül vagy annak fejében harmadik személyeknek további engedélyt adni. Megrendelő jogosult a felhasználási engedély ellenérték fejében vagy a nélkül történő átruházásra is. Megrendelő jogosult arra is, hogy a felhasználási cselekményeket ne gyakorolja.

9.4 Felek megállapodnak, hogy a felhasználási engedély magában foglalja a Tervdokumentációk továbbtervezésére/átdolgozására/áttervezésére vonatkozó jogot is. Felek megállapodnak továbbá, hogy a Tervdokumentációkat készítő tervezők személyéhez fűződő jogaik vonatkozásában a mű integritásához fűződő jog kapcsán kifejezetten hozzájárulnak a tervek megváltoztatásához is.

9.5 Felek rögzítik, hogy Tervező jelen Szerződés aláírásával egyidejűleg kifejezetten lemond arról a jogáról, hogy a jelen Szerződés alapján a Megrendelőnek átadott Tervdokumentációk felhasználásának jogát visszavonja.

10. Egyéb rendelkezések
10.1 Felek megállapodnak abban, hogy jelen szerződéssel kapcsolatban támadt minden vitás kérdést, békés úton, egyeztető tárgyalás útján kísérelnek meg rendezni. Ezek sikertelensége esetén a Felek alávetik magukat a Székesfehérvári Bíróság illetékességének.

10.2 A szerződésben nem szabályozott kérdésekben a Ptk. idevonatkozó rendelkezései az irányadóak.

10.3 A szerződő felek rögzítik, hogy jelen Szerződést érintő kérdésekben, ill. a tervek véleményezésében, egyeztetésében, állásfoglalásra jogosult képviselő: 

10.3.1 Megrendelő részéről:
név, beosztás: 

10.3.2 Megbízott részéről:
név, beosztás:……………………..

10.4 A Tervező más személyektől észrevételt, kifogást nem fogadhat el. 

10.5 A szerződő felek megállapodnak abban, hogy jelen Szerződés teljesítése során az egymásnak küldött írásbeli nyilatkozataikat (ideértve a Megbízott által kibocsátott számlákat, műszaki-, illetőleg jognyilatkozatokat) az alábbi címekre küldhetik meg:

10.5.1 Megrendelő részéről:
levelezési cím: 2462 Martonvásár, Budai út 13.
e-mail: xxx
telefon: +36-22-460-004

10.5.2 Megbízott részéről:
levelezési cím:……………………..
e-mail: ………………………..........
telefon: ………………………………
telefax:………………………..........

10.6 Felek kijelentik, hogy a szerződés minden pontját elolvasták, azokat közösen értelmezték, és elolvasás után olyanként írtak alá, amely mindenben egyezően tükrözi szerződéses akaratukat.

10.7 Jelen tervezési szerződés 3 (három) eredeti, egymással teljes egészében megegyező példányban, magyar nyelven készült, amelyből 2 (kettő) példány a Megrendelőt, 1 (egy) példány pedig a Tervezőt illeti.

10.8 Tervező köteles a jelen Szerződés szerinti feladatait szerződésszerűen, határidőben, elvárható módon és minőségben, a tevékenység gyakorlására irányadó mindenkor hatályos (jog)szabályok, szakmai szokások és előírások szerint teljesíteni


melléklet: Árajánlat

Martonvásár, 2025.szeptember…….




				
	Megrendelő	Tervező

	polgármester	Via Flexima Kft.



Pénzügyi ellenjegyző:………………………

